16. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. ΕΛ/Φ.2/2/8 της 23/24 Ιουν. 1982 (ΦΕΚ Β΄ 437) Συγχώνευση Υπηρεσιακών και Υπηρεσιακών Πειθαρχικών Συμβουλίων της Γενικής Γραμματείας Τύπου και Πληροφοριών του Υπουργείου Προεδρίας Κυβερνήσεως. Έχοντας υπόψη: 1.Τις διατάξεις της παρ. 2 του άρθρ. 4 του Νόμ. 1232/1982 «Επαναφορά σε ισχύ, τροποποίηση και συμπλήρωση των διατάξεων Ν.Δ. 4352/1964 και άλλες διατάξεις» και της παρ. 1 του άρθρ. 11 του Νόμ. 1256/1982 «για την πολυθεσία, την πολυαπασχόληση και την καθιέρωση ανωτάτου ορίου απολαβών στο δημόσιο τομέα καθώς και για το Ελεγκτικό Συνέδριο, το Νομικό Συμβούλιο του Κράτους και άλλες διατάξεις». 2.Τις διατάξεις τις σχετικές με τα Υπηρεσιακά Συμβούλια και τα Υπηρεσιακά Πειθαρχικά Συμβούλια των Δημοσίων Υπηρεσιών. 3.Την ανάγκη να καθιερωθεί ενιαία αντιμετώπιση όλων των θεμάτων υπηρεσιακής καταστάσεως όλων των υπαλλήλων της ίδιας Υπηρεσίας, ανεξαρτήτως βαθμού, από ένα Υπηρεσιακό Συμβούλιο, που να εμπνέει εμπιστοσύνη, να παρέχει περισσότερα εχέγγυα για ευθυκρισία και αμεροληψία και να λειτουργεί ταχύτερα και αποδοτικότερα, αποφασίζουμε: 1.Τα προβλεπόμενα, από τις διατάξεις των άρθρ. 1 και 34 του Νόμ. 22/1975 «περί ρυθμίσεως θεμάτων καταστάσεως των δημοσίων διοικητικών υπαλλήλων και ΝΠΔΔ», των άρθρ. 146 και 165 του Νόμ. 1811/1951 «περί Κώδικος Καταστάσεως των δημοσίων διοικητικών υπαλλήλων», όπως αντικαταστάθηκε με το άρθρ. 11 παρ. 1 του Νόμ. 417/1966 «περί επαναφοράς εν ισχύι των πειθαρχικών διατάξεων του Υπαλληλικού Κώδικος και τροποποιήσεως και συμπληρώσεως αυτών» (άρθρ. 4 και 221 του Κ.Π.Δ. 611/1977) και των άρθρ. 30 και 37 του Νόμ. 993/1979, «περί του επί συμβάσει εργασίας Ιδιωτικού Δικαίου Προσωπικού κ.λπ. τριμελή και πενταμελή Υπηρεσιακά και Υπηρεσιακά Πειθαρχικά Συμβούλια της Γενικής Γραμματείας Τύπου και Πληροφοριών του Υπουργείου Προεδρίας Κυβερνήσεως». 2.Το ανωτέρω Συμβούλιο ορίζεται τριμελές και συντίθεται ως εξής: α)Από τον Γενικό Γραμματέα της Γεν. Γραμματείας Τύπου και Πληροφοριών του Υπουργείου Προεδρίας Κυβερνήσεως ή άλλο ανώτατο ισόβιο ή μόνιμο κρατικό λειτουργό, που ενδεικτικά μπορεί να λαμβάνεται από τους Αντιπροέδρους του Αρείου Πάγου ή του Ελεγκτικού Συνεδρίου, τους Αρεοπαγίτες ή Συμβούλους του Ελεγκτικού Συνεδρίου, τους Προέδρους Εφετών και τακτικών δικαστηρίων (πολιτικών και διοικητικών). (Μετά τη σελ. 282,644)Σελ. 282,645 Τεύχος Δ93-Σελ.125 73 Υπουργείο Τύπου και Μ.Μ.Ε 18.Κ.α.15-16 β)Ως μέλη του Συμβουλίου: αα)Στην περίπτωση που προεδρεύει Γενικός Γραμματέας, ορίζονται ένας δικαστικός λειτουργός του προηγουμένου εδαφίου και ένας μόνιμος υπάλληλος Κλάδου ΑΤ, με 2ο βαθμό, του Υπουργείου και σε έλλειψη άλλος υπάλληλος του ίδιου βαθμού και Κλάδου, άλλης δημόσιας υπηρεσίας. ββ)Στην περίπτωση που δεν προεδρεύει Γενικός Γραμματέας, αλλά λειτουργός από το εδάφ. α, ορίζονται δύο μόνιμοι υπάλληλοι, κατά τα οριζόμενα αμέσως πιο πάνω. 3.Ο Πρόεδρος και τα μέλη του Συμβουλίου ορίζονται με ισάριθμους αναπληρωτές με απόφαση του Υπουργού Προεδρίας Κυβερνήσεως με διετή θητεία, που αρχίζει από την 1η Ιανουαρίου. Με την ίδια απόφαση ορίζεται γραμματέας του Συμβουλίου με τον αναπληρωτή του υπάλληλος της Γενικής Γραμματείας Τύπου και Πληροφοριών με 6ο τουλάχιστον βαθμό. Η απόφαση αυτή εκδίδεται μέσα στο μήνα Δεκέμβριο του δεύτερου έτους της θητείας των μελών του Συμβουλίου λήγει την 31 Δεκ. 1983. Αναπληρωτής του Γενικού Γραμματέα ορίζεται, με την ίδια απόφαση, Αντιπρόεδρος ή Σύμβουλος του Ελεγκτικού Συνεδρίου ή Πρόεδρος Εφετών της πολιτικής ή διοικητικής δικαιοσύνης ή καθηγητής Ανωτάτου Εκπαιδευτικού Ιδρύματος. 4.Του Συμβουλίου θα προεδρεύει το Γενικός Γραμματέας και όπου δεν υπάρχει (ή δεν ορίζεται) ο κατά βαθμό ανώτερος δικαστικός λειτουργός και επί ισοβάθμων αυτός που ανήκει στο Σώμα που έχει το κατά νόμο προβάδισμα. Επί δε ισοβάθμων του αυτού Σώματος ή Κλάδου δικαστικών λειτουργών ο αρχαιότερος. 5.Στο Συμβούλιο αυτό μεταβιβάζονται όλες οι αρμοδιότητες των συγχωνευομένων κατά τα ανωτέρω Υπηρεσιακών και Υπηρεσιακών Πειθαρχικών Συμβουλίων. Το ίδιο Συμβούλιο είναι αρμόδιο για την κρίση όλων των υποθέσεων, που εκκρεμούν, κατά τη δημοσίευση της αποφάσεως αυτής, στα συγχωνευόμενα Συμβούλια. 6.Αναφορικά με τη λειτουργία του Συμβουλίου αυτού έχουν εφαρμογή οι διατάξεις των παρ. 3, 4, 5, 6, 7 και 8 του άρθρ. 2 του Νόμ. 22/1975 (άρθρ. 5 Κ.Π.Δ. 611/1977), των παρ. 3 και 4 του άρθρ. 159 του Νόμ. 1811/1951, όπως αντικαταστάθηκαν με το άρθρ. 17 του Νόμ. 417/1976 (άρθρ. 234 Κ.Π.Δ. 611/1977), καθώς και οι λοιπές συναφείς διατάξεις του Υπαλληλικού Κώδικα (Κ.Π.Δ. 611/1977), όπως αυτός ισχύει, εφόσον συμβιβάζονται με τις ρυθμίσεις της απόφασης αυτής. Σελ. 282,646 Τεύχος Δ93-Σελ.126 74 18.Κ.α.16 Υπουργείο Τύπου και Μ.Μ.Ε 